Jabarkan Reka bentuk dari Bendera Portugal dalam bahasa melayu

Warna-warna hijau dan merah dipilih sebagai pembeza yang melambangkan suatu pemerintahan republikan dan sekular baharu berbanding bendera sebelumnya yang berwarna biru dan putih - warna biru berkait rapat dengan Maria ibu Yesus () yang dijadikan penaung negara oleh Raja João IV. Ia juga dikatakan ada duluan dalam suatu bendera yang dinaikkan di balkon balai bandar Porto semasa pemberontakan Januari 1891 oleh salah satu persatuan republikan Freemason, warna hijau pula dikaitkan dengan fahaman positivis bawaan Auguste Comte yang diterapkan dalam pemikiran kalangan republikanis. Penjelasan sebegini akhirnya dirasmikan semasa zaman Estado Novo dari 1933 hingga 1974 di mana hijau dikatakan mewakili harapan orang Portugis manakala merah mewakili darah ditumpahkan mereka yang berkorban demi Portugal.

Jata kecil Portugal terletak di tengah-tengah antara bidang-bidang merah dan hijau di mana ia mempunyai seberapa komponen:

sfera armila - ia alat pengemudian yang penting digunakan para pelayar Portugis yang meneroka semasa Zaman Penemuan, lagi-lagi yang diterajui oleh Putera Henrique si Pelayar. Maka, ia menjadi simbol tempoh paling penting negara-penemuan Portugis meskipun berganti kerajaan - ia muncul dalam bendera republik yang baharu memperingati kegemilangan, ketabahan dan keberanian orang Portugis dalam pencapaian tersebut.

Perisai jata yang diletakkan di hadapan sfera - reka bentuk ini merupakan rekaan jata termutakhir yang ada sejak zaman Raja João II.